proxectonos/corpus_dominio_legal_administrativo_tmp huggingface dataset:
ORDE do 6 de marzo de 2023 pola que se modifica a autorización do Centro Privado de Educación Especial Nosa Señora de Lourdes-Aspronaga, da Coruña.
Consellería de Cultura, Educación, Formación Profesional e Universidades — III. Outras disposicións — 14/03/2023

A persoa representante da titularidade do Centro Privado de Educación Especial (CEEPR) Nosa Señora de Lourdes-Aspronaga, da Coruña, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CEEPR Nosa Señora de Lourdes-Aspronaga, e ampliar 1 unidade de educación especial, quedando o centro configurado como se sinala a seguir:
Denominación xenérica: Centro Privado de Educación Especial (CEEPR).
Denominación específica: Nosa Señora de Lourdes-Aspronaga.
Código do centro: 15004861.
Enderezo: rúa Pérez Lugin, 10.
Código postal: 15011.
Localidade: A Coruña.
Concello: A Coruña.
Provincia: A Coruña.
Titular: Aspronaga.
Composición resultante:
Educación especial: 12 unidades.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de marzo de 2023
ORDE do 6 de marzo de 2023 pola que se modifica a autorización do Centro Privado Plurilingüe Compañía de María, de Vigo.
Consellería de Cultura, Educación, Formación Profesional e Universidades — III. Outras disposicións — 14/03/2023

A persoa representante da titularidade do Centro Privado (CPR) Plurilingüe Compañía de María, de Vigo, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR Plurilingüe Compañía de María, para autorizar 1 unidade de educación especial, quedando o centro configurado como se sinala a seguir:
Denominación xenérica: Centro Privado (CPR) Plurilingüe.
Denominación específica: Compañía de María.
Código do centro: 36010976.
Enderezo: rúa Ecuador, 35.
Código postal: 36203.
Localidade: Vigo.
Concello: Vigo.
Provincia: Pontevedra.
Titular: Compañía de María.
Composición resultante:
Educación infantil: 7 unidades.
Educación primaria: 18 unidades.
Educación secundaria obrigatoria: 12 unidades.
Bacharelato: 4 unidades das modalidades de Ciencias e Tecnoloxía e de Humanidades e Ciencias Sociais.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de marzo de 2023
ORDE do 2 de marzo de 2023 pola que se dispón o nomeamento de vogais do Consello Galego de Cooperación para o Desenvolvemento en representación das organizacións sindicais.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 14/03/2023

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 89 da Lei 10/2021, do 9 de marzo, reguladora da acción exterior e da Cooperación para o desenvolvemento, o Consello Galego de Cooperación para o Desenvolvemento é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (Congacode).
O punto terceiro do dito artigo 15 sinala que as persoas vogais do Congacode, excepto a persoa titular da vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular da consellería competente en materia de cooperación para o desenvolvemento, por proposta das entidades con representación nel, mediante orde publicada no Diario Oficial de Galicia, e desempeñarán os seus cargos por un período de catro anos.
Polo tanto, vista a proposta de nomeamento formulada polas organizacións sindicais de maior representatividade en Galicia, segundo o disposto no número 3 do artigo 15 do Decreto 29/2017, do 9 de marzo, de cooperación para o desenvolvemento,
O nomeamento como vogais do Consello Galego de Cooperación para o Desenvolvemento, en representación das organizacións sindicais de maior representatividade en Galicia, de Xosé Lois Rivera Jácome, como membro titular, e de Renato Núñez da Silva como membro suplente.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de marzo de 2023
RESOLUCIÓN do 22 de febreiro de 2023, da Dirección Xeral de Cultura, pola que se publican as axudas concedidas en virtude da Orde do 11 de novembro de 2022 pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se procede á súa convocatoria para o ano 2023 (código de procedemento CT110C).
Consellería de Cultura, Educación, Formación Profesional e Universidades — III. Outras disposicións — 03/03/2023

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 11 de novembro de 2022 pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se procede á súa convocatoria para o ano 2023 (código de procedemento CT110C) da Consellería de Cultura, Educación, Formación Profesional e Universidades (DOG núm. 225, do 25 de novembro), que figuran como anexo a esta resolución.
Finalidade da axuda: realización de actuacións e actividades museísticas que faciliten a conservación, a seguranza, a documentación, a investigación e a difusión.
Entidades beneficiarias: entes locais e as entidades privadas sen fin de lucro galegas, titulares de museos, coleccións museográficas ou centros de interpretación, inscritas no Rexistro Xeral de Centros Museísticos de Galicia que cumpran os requisitos establecidos nesta orde
Aplicacións orzamentarias:
– 10.04.432A.760.4: 100.000 € (cen mil euros).
– 10.04.432A.781.2: 100.000 € (cen mil euros).
Santiago de Compostela, 22 de febreiro de 2023
Entidades locais.
Entidades sen fin de lucro.
RESOLUCIÓN do 21 de febreiro de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas ao abeiro da Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022 (códigos de procedemento TR356A e TR356C).
Consellería de Promoción do Emprego e Igualdade — III. Outras disposicións — 03/03/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022 (códigos de procedemento TR356A e TR356C) e da Orde do 21 de xullo de 2022 pola que se amplía a dotación orzamentaria da Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022.
Os programas regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións orzamentarias: 11.04.324C.470.5 e 11.04.324C.481.5.
As axudas concedéronse por un importe total de 1.094.166,22 € con cargo ao código de proxecto 2015 00561. No anexo pormenorízanse as axudas por beneficiario, indicando a aplicación orzamentaria do gasto e o importe.
Santiago de Compostela, 21 de febreiro de 2023
Procedemento TR356A.
Procedemento TR356C.
CORRECCIÓN DE ERROS. Resolución do 17 de febreiro de 2023, da Dirección Xeral de Mobilidade, pola que se conceden as axudas solicitadas ao abeiro da Orde do 14 de novembro de 2022 pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2023.
Consellería de Infraestruturas e Mobilidade — III. Outras disposicións — 03/03/2023

Advertidos erros no anexo da referida resolución, publicada no Diario Oficial de Galicia número 41, do 28 de febreiro de 2023, substitúese o anexo polo seguinte:
RESOLUCIÓN do 24 de febreiro de 2023 pola que se ordena a publicación do Acordo do Consello da Xunta de Galicia, do 23 de febreiro de 2023, polo que se aproba a modificación da relación de postos de traballo da Vicepresidencia Primeira e Consellería de Economía, Industria e Innovación.
Consellería de Facenda e Administración Pública — III. Outras disposicións — 03/03/2023

A aprobación da modificación da relación de postos de traballo da Vicepresidencia Primeira e Consellería de Economía, Industria e Innovación xustifícase polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero, por razóns de eficacia e operatividade, considérase máis axeitada unha publicación completa e non parcial dela, de tal maneira que figuran postos cuxas características foron aprobadas en modificacións anteriores.
Esta publicación inclúe o posto de Xefatura de Servizo de Ordenación e Coordinación, ao cal lle foi clasificada a excepcionalidade da súa cobertura polo sistema de libre designación, polo Acordo do Consello da Xunta de Galicia do 5 de xullo de 2018, polo que se aproba a relación de postos de traballo da Consellería de Economía, Emprego e Industria (DOG núm. 136, do 17 de xullo).
En consecuencia, por proposta da Vicepresidencia Primeira e Consellería de Economía, Industria e Innovación e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 23 de febreiro de 2023, adoptou o seguinte
Primeiro. Aprobar a modificación da relación de postos de traballo da Vicepresidencia Primeira e Consellería de Economía, Industria e Innovación nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de febreiro de 2023, relativo á aprobación da modificación da relación de postos de traballo da Vicepresidencia Primeira e Consellería de Economía, Industria e Innovación, coa finalidade de cumprir o devandito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 24 de febreiro de 2023
RESOLUCIÓN do 2 de marzo de 2023 pola que se ordena a publicación do Acordo do Consello da Xunta de Galicia do 2 de marzo de 2023 polo que se aproba a modificación da relación de postos de traballo da Axencia de Turismo de Galicia.
Consellería de Facenda e Administración Pública — III. Outras disposicións — 03/03/2023

A aprobación da modificación da relación de postos de traballo da Axencia de Turismo de Galicia xustifícase polas razóns indicadas no apartado primeiro do acordo.
En consecuencia, por proposta da Axencia de Turismo de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de marzo de 2023, adoptou o seguinte,
Primeiro. Aprobar a modificación da relación de postos de traballo da Axencia de Turismo de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación o posto que a seguir se relaciona en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de marzo de 2023, relativo á aprobación da modificación da relación de postos de traballo da Axencia de Turismo de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 2 de marzo de 2023
RESOLUCIÓN do 30 de xaneiro de 2023, da Secretaría Xeral Técnica da Consellería de Política Social e Xuventude, pola que se dá publicidade aos convenios de colaboración subscritos por esta consellería no terceiro cuadrimestre do ano 2022.
Consellería de Política Social e Xuventude — III. Outras disposicións — 08/03/2023

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á devandita obriga,
Darlle publicidade á relación de convenios de colaboración subscritos pola Consellería de Política Social e Xuventude durante o terceiro cuadrimestre do ano 2022, que se incorpora no anexo desta resolución.
Santiago de Compostela, 30 de xaneiro de 2023
RESOLUCIÓN do 8 de marzo de 2023 pola que se amplía o prazo máximo de execución dos proxectos e de presentación da xustificación e solicitude de cobramento da Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2022), cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG421A).
Instituto Galego de Promoción Económica — III. Outras disposicións — 10/03/2023

O 17 de marzo de 2022 publicouse no DOG núm. 53 a Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2022).
No punto cuarto do resolvo establécense os prazos de duración do procedemento, de execución do proxecto e para solicitar o cobramento.
Así, establécese que o prazo de execución se iniciará o 1 de xaneiro de 2022, ben que o proxecto para o cal se solicita a axuda non poderá estar executado integramente no momento de presentar a solicitude de axuda, e rematará na data establecida na resolución de concesión, sen que nunca poida exceder o 30 de setembro de 2022, para as solicitudes con accións que se van realizar ata esta data, e o 31 de marzo de 2023, para solicitudes con accións que se van realizar ata esta data.
Tendo en conta o elevado número de solicitudes recibidas e a posta en marcha dunha nova aplicación para a xestión da subvención que motivou a demora na resolución das solicitudes, é necesario ampliar o prazo de execución e solicitude de cobramento establecido para os proxectos, de maneira que se poida dar cumprimento ao establecido no artigo 15 das bases da convocatoria que regula a modificación da resolución.
Polo anteriormente exposto e de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar ata o 30 de abril de 2023 o prazo máximo para a execución do proxecto e solicitude de cobramento establecido no resolvo cuarto da Resolución de 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2022).
Artigo 2
Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 8 de marzo de 2023
ORDE do 24 de febreiro de 2023 pola que se fixa o prezo privado para a venda ao público dunha publicación editada pola Escola Galega de Administración Pública.
Consellería de Facenda e Administración Pública — III. Outras disposicións — 10/03/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou pola realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que os prezos privados serán fixados polas consellerías correspondentes, logo do informe favorable da consellería competente en matería de Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, o proxecto normativo, xunto coa memoria económica en que se xustifican os aspectos anteriores, remitiuse á dirección xeral competente. Así mesmo, a orde deberá publicarse no Diario Oficial de Galicia.
Na súa virtude, logo de ver a proposta formulada pola Escola Galega de Administración Pública e logo do informe favorable da Dirección Xeral de Planificación e Orzamentos, esta consellería
Artigo único
1. Queda aprobado o prezo privado de venda ao público da publicación editada pola Escola Galega de Administración Pública que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de febreiro de 2023
CORRECCIÓN DE ERROS. Orde do 10 de febreiro de 2023 pola que se establecen as normas de pesca nas augas continentais da Comunidade Autónoma de Galicia durante a tempada de 2023.
Consellería de Medio Ambiente, Territorio e Vivenda — III. Outras disposicións — 10/03/2023

Advertido erro no
Diario Oficial de Galicia
número 37, do mércores 22 de febreiro de 2023, cómpre facer a seguinte corrección:
Na páxina 15085, no punto 1 do artigo 16, na terceira das excepcións, cómpre engadir o seguinte texto:
«No caso do tramo libre de pesca sen morte Lagoa Mina Mercedes V, poderase pescar durante todo o ano».
RESOLUCIÓN do 24 de febreiro de 2023 pola que se publica a modificación do plan de estudos de graduado ou graduada en Turismo pola Universidade da Coruña.
Universidade da Coruña — III. Outras disposicións — 07/03/2023

O plan de estudos do título de graduado ou graduada en Turismo pola Universidade da Coruña foi publicado por Resolución do 12 de maio de 2010 no
Boletín Oficial del Estado
(BOE) do 29 de maio, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do grao en Turismo que obtivo o informe favorable da Axencia para a Calidade do Sistema Universitario de Galicia (ACSUG) o día 4 de maio de 2020.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado ou graduada en Turismo pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2020/2021.
A Coruña, 24 de febreiro de 2023
RESOLUCIÓN do 1 de marzo de 2023 pola que se dá publicidade dos convenios de colaboración subscritos no terceiro cuadrimestre do ano 2022.
Axencia Galega da Industria Forestal — III. Outras disposicións — 09/03/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade á relación dos convenios subscritos pola Axencia Galega da Industria Forestal no terceiro cuadrimestre do ano 2022, que se incorpora como anexo a esta resolución.
Santiago de Compostela, 1 de marzo de 2023
EXTRACTO da Orde do 6 de marzo de 2023 pola que se modifica a Orde do 30 de decembro de 2022 pola que se establecen as bases reguladoras das axudas para accións silvícolas de prevención dos danos causados aos bosques por incendios, desastres naturais e para o incremento da capacidade de adaptación e do valor ambiental dos ecosistemas forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (código de procedemento MR605A).
Consellería do Medio Rural — III. Outras disposicións — 09/03/2023

BDNS (Identif.): 671815.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Ampliación do prazo de presentación de solicitudes
Modifícase o artigo 12, punto 1, que queda redactado do seguinte xeito:
«1. Ampliar o prazo de presentación de solicitudes nun mes, contado a partir do día seguinte ao da publicación desta orde no
Diario Oficial de Galicia
.
Esta ampliación permite que as persoas que xa formularon solicitude no prazo transcorrido ata a modificación desta orde poidan manter ou modificar a súa solicitude ou que aquelas persoas que non formulasen solicitude con anterioridade poidan formulala tendo en conta as novas condicións».
Santiago de Compostela, 6 de marzo de 2023
RESOLUCIÓN do 3 de marzo de 2023 pola que se dá publicidade ás axudas concedidas ao abeiro da Orde do 9 de xuño de 2022, pola que se establecen as bases reguladoras para a concesión de subvencións para a participación de persoas escritoras, ilustradoras e tradutoras nas actividades que se celebren no sector do libro, e se procede á súa convocatoria para o ano 2022 (código de procedemento CT221A).
Consellería de Cultura, Educación, Formación Profesional e Universidades — III. Outras disposicións — 09/03/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, as resolucións administrativas publicaranse no Diario Oficial de Galicia e no portal https://www.cultura.gal
Ordenar a publicación no Diario Oficial de Galicia das subvencións concedidas con cargo á aplicación orzamentaria 10.40.432A.770.01 do procedemento CT221A, para a participación de persoas escritoras, ilustradoras e tradutoras nas actividades celebradas no sector do libro no ano 2022.
Santiago de Compostela, 3 de marzo de 2023
RESOLUCIÓN do 1 de marzo de 2023 pola que se conceden as axudas solicitadas ao abeiro da Orde do 30 de marzo de 2022, pola que se convocan subvencións para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Consellería de Infraestruturas e Mobilidade — III. Outras disposicións — 09/03/2023

Antecedentes:
Primeiro. No Diario Oficial de Galicia núm. 64, do 1 de abril de 2022, publicouse a Orde do 30 de marzo de 2022 pola que se convocan subvencións para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Segundo. O crédito existente para a concesión das axudas previstas na dita orde foi ampliado mediante a Orde do 9 de xaneiro de 2023, da Consellería de Infraestruturas e Mobilidade (Diario Oficial de Galicia núm. 10, do 16 de xaneiro).
Unha vez rematada a tramitación das solicitudes que se presentaron, revisada a documentación xustificativa achegada das actividades realizadas e, en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas o 31 de decembro de 2022 para o achatarramento de vehículos, a adquisición de vehículos de enerxías alternativas baixas en carbono, o retrofit ou a modificación da forma de propulsión de vehículos, a implantación de infraestrutura de recarga de vehículos eléctricos e adquisición de semirremolques para autoestradas ferroviarias.
Importes totais outorgados por solicitude para a actuación do achatarramento de vehículos (código de procedemento IF318B):
Importes totais outorgados para a actuación de adquisición de vehículos de enerxías alternativas baixas en carbono (código de procedemento IF318C):
Importes totais outorgados para a actuación da implantación de infraestruturas de recarga de vehículos eléctricos (código de procedemento IF318E):
No relativo ás actividades de retrofit ou modificación da forma de propulsión de vehículos (código de procedemento IF318D) e de adquisición de semirremolques para autoestradas ferroviarias (IF318F), non foron concedidas axudas para estas actuacións ata o momento.
Santiago de Compostela, 1 de marzo de 2023
RESOLUCIÓN do 3 de marzo de 2023 pola que se ordena a publicación do Acordo do Consello da Xunta de Galicia, do 2 de marzo de 2023, polo que se aproba a modificación da relación de postos de traballo da Axencia Tributaria de Galicia.
Consellería de Facenda e Administración Pública — III. Outras disposicións — 09/03/2023

A aprobación da modificación da relación de postos de traballo da Axencia Tributaria de Galicia xustifícase polas razóns indicadas no punto primeiro do acordo.
En consecuencia, por proposta da Axencia Tributaria de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de marzo de 2023, adoptou o seguinte
Primeiro. Aprobar a modificación da relación de postos de traballo da Axencia Tributaria de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de marzo de 2023, relativo á aprobación da modificación da relación de postos de traballo da Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de marzo de 2023
RESOLUCIÓN do 3 de marzo de 2023 pola que se ordena a publicación do Acordo do Consello da Xunta de Galicia, do 2 de marzo de 2023, polo que se aproba a modificación da relación de postos de traballo da Presidencia da Xunta de Galicia.
Consellería de Facenda e Administración Pública — III. Outras disposicións — 09/03/2023

A aprobación da modificación da relación de postos de traballo da Presidencia da Xunta de Galicia xustificase polas razón indicadas no punto primeiro do acordo.
En consecuencia, por proposta da Presidencia da Xunta de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de marzo de 2023, adoptou o seguinte
Primeiro. Aprobar a modificación da relación de postos de traballo da Presidencia da Xunta de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación o posto que a seguir se relaciona, en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de marzo de 2023, relativo á aprobación da relación de postos de traballo da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de marzo de 2023
ORDE do 23 de febreiro de 2023 pola que se modifica a autorización do centro privado plurilingüe Manuela Rial Mouzo, de Cee (A Coruña).
Consellería de Cultura, Educación, Formación Profesional e Universidades — III. Outras disposicións — 07/03/2023

A titularidade do centro privado (CPR) Plurilingüe Manuela Rial Mouzo, de Cee, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Plurilingüe Manuela Rial Mouzo, para autorizar 1 unidade de educación especial, que queda configurado como se sinala a seguir:
Denominación xenérica: Centro privado (CPR) plurilingüe.
Denominación específica: Manuela Rial Mouzo.
Código do centro: 15003200.
Enderezo: Rúa A Mariña, 7.
Localidade: Cee.
Concello: Cee.
Provincia: A Coruña.
Titular: Colegio Rial Mouzo, S.L. Unipersonal.
Composición resultante:
Educación infantil (2º ciclo): 6 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de febreiro de 2023
RESOLUCIÓN do 24 de febreiro de 2023 pola que se fai público o Acordo do Consello da Xunta de Galicia, do 26 de xaneiro de 2023, polo que se declara unha área de rexeneración urbana de interese autonómico (área Rexurbe) no concello de Betanzos (A Coruña).
Instituto Galego da Vivenda e Solo — III. Outras disposicións — 06/03/2023

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do vinte e seis de xaneiro de dous mil vinte e tres, co seguinte texto literal:
«Declarar unha área de rexeneración urbana de interese autonómico (área Rexurbe) no concello de Betanzos, conforme a delimitación que se indica no plano anexo».
Santiago de Compostela, 24 de febreiro de 2023
RESOLUCIÓN do 24 de febreiro de 2023, da Secretaría Xeral da Emigración, pola que se publican as subvencións concedidas ao abeiro da Resolución do 29 de decembro de 2021 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás comunidades galegas no exterior para o exercicio 2022.
Presidencia da Xunta de Galicia — III. Outras disposicións — 06/03/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no Diario Oficial de Galicia as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle o artigo 24 da convocatoria de referencia. En consecuencia,
Ordenar a publicación no Diario Oficial de Galicia das subvencións concedidas ás entidades galegas no exterior que figuran nos anexos I e II, por importe igual ou superior a 3.000 €, ao abeiro da seguinte
Convocatoria: Resolución do 29 de decembro de 2021, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de apoio infraestrutural e adquisición de equipamentos ás entidades galegas no exterior para o exercicio 2022 (DOG núm. 19, do 28.1.2022).
Crédito orzamentario: 575.000 € con cargo á aplicación 04.30.312C.781.0. Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para obras, adquisición de instalacións e conservación do patrimonio cultural. Contribuír ao financiamento dos gastos derivados dos investimentos que realicen nas obras de ampliación, reforma, rehabilitación, conservación e restauración, destinadas á mellora das súas instalacións e/ou do patrimonio cultural.
– Programa B. Axudas para a mellora de dotacións e equipamentos de carácter inventariable. Contribuír ao financiamento da adquisición de dotacións e equipamentos que melloren as condicións en que se desenvolven as actividades asociativas.
Santiago de Compostela, 24 de febreiro de 2023
RESOLUCIÓN do 24 de febreiro de 2023, da Secretaría Xeral da Emigración, pola que se publican as subvencións concedidas ao abeiro da Resolución do 30 de decembro de 2021 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2022.
Presidencia da Xunta de Galicia — III. Outras disposicións — 06/03/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no Diario Oficial de Galicia as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención, e así se recolle no artigo 24 da convocatoria de referencia. En consecuencia,
Ordenar a publicación no Diario Oficial de Galicia das subvencións concedidas ás entidades galegas no exterior que figuran nos anexos I, II e III, por importe igual ou superior a 3.000 €, ao abeiro da seguinte convocatoria:
Resolución do 30 de decembro de 2021, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2022 (DOG núm. 25, do 7 de febreiro).
Crédito orzamentario: 1.200.000 €, con cargo a aplicación 04.30.312C.481.0. Axudas a entidades no ámbito das migracións.
Finalidade:
– Programa 1. Axudas para gastos de funcionamento: Contribuír ao financiamento dos gastos correntes ou de funcionamento de carácter periódico derivados de servizos externos en que incorran entidades galegas existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola mocidade: fomentar a programación cultural, social e formativa, a acción informativa, divulgativa, edición de publicacións, programas de radio, etc. e participación da mocidade no funcionamento das entidades galegas do exterior.
– Programa 3. Accións de especial relevancia e/ou de promoción do Ano Santo Xacobeo: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non atendibles polo programa 2, cuxa finalidade é a promoción cultural, social ou económica de Galicia no ámbito en que estea asentada, tales como mostras, feiras, certames, accións de promoción no exterior do Ano Santo Xacobeo e do Camiño de Santiago, ou efemérides especiais.
Santiago de Compostela, 24 de febreiro de 2023
Programa 1. Axudas para gastos de funcionamento:
Programa 2. Axudas para proxectos culturais, sociais, de accións informativas e proxectos promovidos pola mocidade:
Programa 3. Accións de especial relevancia e/ou de promoción do Ano Santo Xacobeo:
RESOLUCIÓN do 24 de febreiro de 2023, da Secretaría Xeral da Emigración, pola que se publican as subvencións concedidas ao abeiro da Resolución do 31 de marzo de 2022 pola que se establecen as bases reguladoras e se convocan as subvencións destinadas ás entidades galegas no exterior para a participación dos seus grupos folclóricos nos actos do VI Día da Galicia Exterior.
Presidencia da Xunta de Galicia — III. Outras disposicións — 06/03/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención, e así se recolle no artigo 22 da convocatoria de referencia. En consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I por importe igual ou superior a 3.000 €, ao abeiro da seguinte convocatoria:
Resolución do 31 de marzo de 2022, da Secretaría Xeral da Emigración, pola que se establecen as bases reguladoras e se convocan as subvencións destinadas ás entidades galegas no exterior para a participación dos seus grupos folclóricos nos actos do VI Día da Galicia Exterior (DOG núm. 67, do 6 de abril de 2022).
Crédito orzamentario: 350.000 €, con cargo á aplicación 04.30.312C.481.0.-Axudas a entidades no ámbito das migracións.
Finalidade:
Contribuír ao financiamento dos gastos en que incorran as entidades con motivo do desprazamento do grupo co que participen nos actos do VI Día da Galicia Exterior desde o seu lugar de orixe ata Galicia e regreso.
Santiago de Compostela, 24 de febreiro de 2023
CORRECCIÓN DE ERROS. Orde do 23 de decembro de 2022 pola que se establecen as normas de xestión e liquidación do imposto sobre o depósito de residuos en vertedoiros, a incineración e a coincineración de residuos (Idires).
Consellería de Facenda e Administración Pública — I. Disposicións xerais — 13/03/2023

Advertidos erros na citada orde, publicada no Diario Oficial de Galicia núm. 248, do 30 de decembro de 2022, cómpre efectuar a seguinte corrección:
Na páxina 67254, no anexo V, na táboa do rexistro tipo 3, na columna de posicións, na fila terceira, excluída a do título, onde di: «3-8», debe dicir: «4-8».